बातचीत के तौर-तरीकों पर हो रहा है काम : विलासराव  
सरकार ने कहा कि जनलोकपाल विधेयक के प्रमुख बिंदुओं पर शुक्रवार को संसद में चर्चा के तौर-तरीकों पर काम किया जा रहा है।
सरकार ने गुरुवार को कहा कि जनलोकपाल विधेयक के प्रमुख बिंदुओं पर शुक्रवार को संसद में चर्चा के तौर-तरीकों पर काम किया जा रहा है और हालिया गतिरोध को खत्म करने में कुछ समय लग सकता है।  केंद्रीय वित्तमंत्री प्रणब मुखर्जी के घर पर हुई एक बैठक से बाहर निकलने के बाद केंद्रीय विज्ञान और प्रौद्योगिकी मंत्री विलासराव देशमुख ने कहा, प्रणब मुखर्जी के साथ हमने प्रारंभिक तौर पर बातचीत की। बातचीत के तौर-तरीकों पर काम किया जा रहा है। इसमें कुछ और वक्त लगेगा। जब तक हम प्रस्तावों को अंतिम रूप नहीं दे देते तब तक आगे की चीजों के बारे में कुछ नहीं कहा जा सकता।